section_heading: Mlade godine
paragraph_text: Paulette Goddard se rodila kao jedino dijete Josepha Russella Levya, Židova, i Alte Mae Goddard, anglikanske kršćanke. Izvori o godini njenog rođenja variraju – po jednima se rodila 1905., a po drugima 1910. ili 1911. Kao tinejdžerka je postala manekenka i članica “Ziegfeld Follies”, serije elaboriranih kazališnih produkcija na Broadwayu. Pohađala je Washington Irving srednju školu na Manhattanu. Udala se za broadvejskog scenarista Edgara Jamesa 1927., sa samo 17 godina, ali se od njega rastala 3 godine kasnije. 1929. je otišla u Hollywood te je potpisala ugovor s Hal Roach studijem – dobila je male uloge u filmovima u kojima su zvijezde bili Stanlio i Olio, među kojima je bila i komedija "Spakiraj svoje nevolje".